**ELŐTERJESZTÉS**

**A KÉPVISELŐ-TESTÜLET**

**2022. február 14-i rendes ülésére**

**Előterjesztés**

**A kitüntetések, címek alapításáról és adományozásának rendjéről szóló**

**10/2019. ( III.29.) Ör. rendelet módosításáról**

A napirendet tárgyaló ülés dátuma: 2022.02.14.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Önkormányzati költségvetési forrás

**4. Tényállás bemutatása:**

A kitüntetések, címek alapításáról és adományozásának rendjét a 10/2019.( III.29.) Ör. számú rendelet szabályozza. A rendelet 8.-9.§-a rendelkezik a „***Havas Ferenc díj***” odaítélésének feltételeiről.

1. A ’különös értékelési szempontok’ közül hatályon kívül helyezni javasoljuk az alábbiakat:

* Munkájával, személyiségével presztízst teremt a maga s ezáltal a tantestület számára.
* Tiszteletnek örvend a tanulók, szülők és pedagógus társai körében.

1. Javasoljuk, hogy a díjazás 50.000,- Ft-ról 2022. évben 100.000.- Ft legyen. Rögzíteni javasoljuk, hogy későbbiekben a költségvetési rendelet tartalmazza az adott évre megítélhető összeget.
2. Javasoljuk, hogy a jövőben 2 díjazott helyett, 1 díjazott lehessen.
3. Javasoljuk, hogy a díjra javasolt személyekről az iskola pedagógusai titkos szavazáson szavazzanak, melyet a méltatással együtt a képviselő-testület elé kell terjeszteni.

Telki, 2022. február 11.

Deltai Károly

polgármester

**Telki Község Önkormányzata Képviselő-testületének .../.... (...) önkormányzati rendelete**

**a kitüntetések, címek alapításáról és adományozásának rendjéről szóló 10/2019.( III.29.) Ör. számú rendelet módosításáról**

Telki község képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján az alábbi rendeletet alkotja.

**1. §**

(1) A kitüntetések, címek alapításáról és adományozásának rendjéről szóló 10/2019 (III.29.) önkormányzati rendelet 8. § (1) és (2) bekezdése helyébe a következő rendelkezések lépnek:

„(1) Havas Ferenc díj adományozható annak a pedagógusnak, aki a pedagógus feladat- és hatáskörébe tartozó, illetve az azt támogató területeken végzett tartósan kiemelkedő, magas színvonalú szakmai tevékenységet végez a Pipacsvirág Magyar- Angol Két Tanítási Nyelvű Általános Iskolában (továbbiakban: Iskola).

A képviselő-testület ezzel a díjjal kívánja kifejezni szakmai és erkölcsi megbecsülését és tiszteletét a díjazottaknak, és egyben megköszönni kimagasló munkájukat, példaként emelni őket az Iskola dolgozói, tanulói, a szülők illetve Telki lakói körében.

(2) A díj minden tanévben egy olyan pedagógusnak adományozható, aki az adott és az azt megelőző 5 tanévben az Iskolában nevelő-oktató munkát végzett, pedagógus I., II., mesterpedagógus vagy kutatótanár besorolásban van, és aki munkássága során, a gyermekek harmonikus személyiségformálásában, a különleges gondoskodást igénylő gyermekek, tanulók segítésében elkötelezetten, kiemelkedő eredményességgel, odaadással, hosszú időn át tevékenykedett, aki oktató-nevelő munkája során, életpályájával kifejezte elkötelezettségét a pedagógus élethivatás mellett.

Ennek keretében különös értékelési szempont:

· A kollégák és az iskolavezetés által elismert kimagasló szakmai munka, magas színvonalú felkészültség.

· Példás munkafegyelem.

· Az Iskola céljaival, pedagógiai programjával való azonosulás, annak megvalósításában való aktív részvétel.

· Innovatív, nagyfokú pedagógiai önállóság

· Következetes, igazságos, fegyelmezett pedagógiai munkásság.

· Közösségteremtő tevékenység a tantestületen belül.

· Aktívan és példamutatóan részt vesz Telki közösségi életében.”

(2) A kitüntetések, címek alapításáról és adományozásának rendjéről szóló 10/2019 (III.29.) önkormányzati rendelet 8. § (6)–(8) bekezdése helyébe a következő rendelkezések lépnek:

„(6) A díjjal járó pénzjutalom összege 2022. évben 100.000 Ft. 2023. évtől a pénzjutalom összegét a Telki község mindenkori költségvetési rendelete tartalmazza.

(7) A díjból évente 1 db adományozható.

(8) A díszoklevél és emlékérem átadására a Pedagógus nap alkalmával kerül sor.”

**2. §**

A kitüntetések, címek alapításáról és adományozásának rendjéről szóló 10/2019 (III.29.) önkormányzati rendelet 9. § (1) és (2) bekezdése helyébe a következő rendelkezések lépnek:

„(1) A Telki Díszpolgára cím, Telkiért Érdemérem kitüntetés, Telki Ifjúsági díj és a Telki Egészségügyi Díj adományozására a polgármester, az önkormányzati képviselők, a Képviselő-testület állandó bizottságai, a település civil szervezetei, továbbá a település lakosainak egyéb közösségei ( minimum 10 fő ajánlásával ) tehetnek javaslatot részletes indokolással ellátott írásos formában.

(2) A Havas Ferenc díjra jelöltet javasolhat az Iskola tantestületének bármely tagja, az Iskola szakmai szervezete (munkaközösség, KT Szakszervezet), korábbi díjazott és a képviselő-testület. Az Iskola tantestületének bármely tagja, az Iskola szakmai szervezete (munkaközösség, KT Szakszervezet) vagy a korábbi díjazott által javasolt jelöltek támogatásáról az Iskola tantestületének tagjai titkos szavazással szavaznak. A jelöltekre érkezett szavazatok összesítését és a jelöltek méltatását az Iskola igazgatójának a Képviselő-testület elé kell terjesztenie a döntés megalapozásához. ”

**3. §**

Ez a rendelet a kihirdetését követő harmadik napon lép hatályba.

Deltai Károly dr. Lack Mónika

polgármester jegyző

Részletes indokolás

**Az 1. §-hoz**

Havas Ferenc díj esetében a  ’különös értékelési szempontok’ közül hatálytalan: 'munkájával, személyiségével presztízst teremt a maga s ezáltal a tantestület számára' valamint 'tiszteletnek örvend a tanulók, szülők és pedagógus társai körében'.

Havas Ferenc díj esetében a díjazás 2022. évben 100.000.- Ft. A továbbiakban a költségvetési rendelet tartalmazza az adott évre megítélhető összeget. 2022-től 1 díjazott lehet.

**A 2. §-hoz**

Amennyiben a Havas Ferenc díjra az Iskola tantestületének bármely tagja, az Iskola szakmai szervezete (munkaközösség, KT Szakszervezet) vagy a korábbi díjazott tesz javaslatot, a tantestület tagjai titkos szavazással szavaznak a jelöltekről.  A szavazásról készült összesítés része az előterjesztésnek. Mindemellett a Képviselő-testület fenntartja magának a jogot, hogy saját javaslata legyen a díjazott személyére.

**A 3. §-hoz**

Hatályba lépést tartalmazza.